Вай аьлларг бух боллуш хилийтархьама, половцийн Iаткъамехь хиллачу мехкийн къаьмнех Овлур цIе цхьаммо а лелош хилла я ца хилла а къастош, цу цIеран этимологи ю талла езаш. Гоьваьллачу лингвиста, профессоро: Д. Д.Мальсаговс кхачам боллуш гойту Овлур цIе вайнехан меттанашкахь йисина а, оццу меттанашкахь этимологин маьIна долуш а, «Дешан» авторо и цIе вуно нийса ялийна а хилар. ЦIе нийса ялийна хиларо, шен рогIехь, тоьшалла до «Дешан» автор Русан къилба-малхбале йистаца герггара зIе йолуш а, ша буьйцучу леламан дакъалацархо а хилла хиларна.